**บทที่1**

**บทนำ**

**ที่มาและความสำคัญ**

 ปัจจุบันสิ่งที่สำคัญในชีวิตมนุษย์ก็คือปัจจัย4 โดยสมาชิกในกลุ่มได้เห็นความสำคัญของเครื่องนุ่งห่ม ในปัจจุบันเครื่องนุ่งห่มมักทำลวดลายให้สวยงาม ดึงดูดความสนใจของผู้บริโภคการที่จะทำให้เกิดลวดลายได้นั้นวิธีที่นิยมกันมากในปัจจุบันคือ การสกรีน ซึงสมาชิกในกลุ่มได้มองเห็นปัญหาของงานสกรีนตามท้องตลาด คือ มีราคาสูงและมีลวดลายซ้ำกันแต่มีราคาที่ต่างกัน

**วัตถุประสงค์**

 1.เพื่อผลิตงานสกรีนที่มีราคาถูกกว่าท้องตลาด

 2.เพื่อพัฒนาลวดลายสกรีนให้มีความสวยงามและแตกต่างจากลายท้องตลาด

 3เพื่อเป็นการฝึกประสบการณ์

 4.เพื่อเป็นการหารายได้ระหว่างเรียน

**ประโยชน์ที่คาดว่าจะได้รับ**

 1.ได้เรียนรู้การออกแบบลวดลายเพื่อใช้ในงานสกรีน

 2.ได้ฝึกประสบการณ์ในการประกอบอาชีพ

**ขอบเขตการวิจัย**

 ระยะเวลา: 15 พฤศจิกายน 2561-22 กุมภาพันธ์ 2562

 สถานที่:โรงเรียนสตรีอ่างทอง

**บทที่2**

**เอกสารที่เกี่ยวข้อง**

**การเลือกผ้ายืดให้เหมาะสมกับการใช้งานและงานสกรีน**ในการเลือกเนื้อผ้าให้เหมาะสมกับงานสกรีนเสื้อนั้นเป็นเรื่องที่ต้องคำนึงถึงเป็นอันดับต้น ๆ เพราะหากเลือกใช้เนื้อผ้า ที่ไม่เหมาะสมกับการใช้งาน ตัวผู้สวมใส่อาจจะไม่ได้รับความสะดวกสบายในการใช้งาน และอาจมีปัญหาในเรื่องของความทนทานและความสิ้นเปลืองของงบประมาณที่จะเกิดขึ้น จากประสบการณ์การทำงานร้านสกรีนเสื้อของเราที่ผ่านมา ประเภทของงานที่ลูกค้าต้องการส่วนใหญ่จะแบ่งออกเป็น 4 ประเภท

**1.งานสกรีนเสื้อโฆษณาสินค้า งานอิเว้นท์**     โดยงานประเภทนี้ ลูกค้าส่วนใหญ่จะกำหนดงบประมาณไว้ ลักษณะการใช้งานส่วนใหญ่ จะใช้สวมใส่เป็นเวลาสั้นเพียงวันเดียว งานสกรีนเสื้อประเภทนี้จะให้ความสำคัญกับราคาเป็นอันดับหนึ่ง ผ้าที่เรามักจะแนะนำ คือผ้า TC (ผ้า Cotton ผสม) ขอดีของผ้าตัวนี้คือจะมีอัตราการหดตัวที่ต่ำมากหลังจากโดนน้ำ และยังเป็นเสื้อยืดที่มีราคาถูกกว่าตัว Cotton 100% แต่มีลักษณะและคุณภาพที่คล้ายกันมาก

**2.งานสกรีนเสื้อที่ใช้สำหรับขาย (ทำแบรนด์)**
     งานสกรีนเสื้อยืดประเภทนี้ ลูกค้าจะมีความพิถีพิถันกว่าแบบอื่นๆ ผ้าที่เราแนะนำสำหรับงานสกรีนเสื้อประเภทนี้จะเป็น Cotton 100 % Comb 32 เป็นเนื้อผ้าที่นิยมที่สุดสำหรับงานสกรีนเสื้อ เพราะด้วยคุณภาพและราคาที่ค่อนข้างคุ้มค่า และยังมีสีให้เลือกในตลาดข้อนข้างหลากหลาย

**3.งานสกรีนเสื้อบริษัท (สำหรับพนักงานใส่)**     ในส่วนของงานสกรีนเสื้อของลูกค้าประเภทนี้ ต้องการความทนทานของเนื้อผ้า เพราะจะต้องใส่ซ้ำๆ และต้องการอายุการใช้งานข้อนข้างนาน เนื้อผ้าที่เราจะแนะนำให้ลูกค้า จะเป็นผ้า Cotton ที่มีเส้นใยที่หนากว่าปกติ เพราะนอกจากในเรื่องของความคงทนแล้ว ลักษณะการใช้งานสกรีนเสื้อของพนักงาน ที่ใช้เวลาส่วนใหญ่อยู่ในออฟฟิต ที่มีเครื่องปรับอากาศ จึงไม่มีปัญหาเรื่องของการระบายอากาษหรือความร้อน เนื้อผ้าของเสื้อยืดที่เราแนะนำคือ Cotton 20 นั่นเอง
**4.งานสกรีนเสื้อรับน้อง (เสื้อยืดทำกิจกรรมต่าง ๆ ในมหาวิทยาลัย)**
     สำหรับงานสกรีนเสื้อรับน้อง ลักษณะการใช้งานคือใช้ใส่ทำกิจกรรมกลางแจ้ง ผ้าที่ใช้จะต้องมีคุณสมบัติระบายอากาศได้ดี มีผิวสัมผัสนุ่มสบาย ราคาไม่แพง ผ้าที่เราแนะนำก็จะเป็น Cotton 100 % Semi 32 น่าจะเหมาะสมกับงานสกรีนเสื้อยืดประเภทนี้มากที่สุด

     ทั้งนี้ ความเหมาะสมต่าง ๆ เป็นเพียงความคิดเห็นของเรา จากประสบการณ์ที่ผ่านมา ท้ายที่สุดแล้ว ความต้องการของลูกค้า นั้นเป็นเรื่องที่ข้อนข้างเฉพาะเจาะจง จึงมีความจะเป็นต้องพูดคุยกันถึงรายละเอียดของความต้องการของลูกค้า เพื่อที่ลูกค้าของเราจะได้รับความพึงพอใจ ในงานสกรีนเสื้อที่ได้คุณภาพสมราคา



**สีที่เหมาะในการใช้ สกรีนเสื้อ**

ข้อสำคัญของการสกรีนเสื้อยืดนั้น นอกเหนือจากการทำบล็อกสกรีนแล้ว สิ่งที่จะขาดไม่ได้ที่จะทำให้การทำเสื้อสมบูรณ์นั้นก็คือ การใช้สีในการสกรีนเสื้อยืดนั่นเอง แต่ว่าการเลือกใช้สีนั้น ก็จะมีความเหมาะสมที่แตกต่างกันไป วันนี้เราจะมาแนะนำสีที่ใช้ในการสกรีนเสื้อกันครับ

**ประเภทของสีสกรีนเสื้อ**

**สีเชื้อน้ำ**

สีประเภทแรกที่เราจะอธิบายถึงกระบวนการของมันนั่นก็คือสีประเภท “เชื้อน้ำ”  สีสกรีนประเภทนี้มีคุณสมบัติเป็นตัวทำละลายเนื้อสี และแป้งพิมพ์ให้เป็นเนื้อเดียวกัน สำหรับแป้งพิมพ์สำหรับไว้เป็นส่วนผสมของสีสกรีนนั้น จะมีส่วนผสมที่สำคัญของสาร Binder ที่ช่วยเพิ่มความสามารถในการยึดเกาะ มันเป็นสิ่งสำคัญที่จะช่วยเพิ่มการยึดติดบนเส้นใยของเนื้อผ้าที่จะใช้สกรีน และสำหรับสีเชื้อน้ำนั้นยังแบ่งออกเป็นอีก 4 ประเภทใหญ่ๆคือ

**สีสกรีนเสื้อแบบสีจม**

เนื้อสีชนิดนี้จะมีความละเอียดสูง และสามารถซึมลงไปถึงเส้นใยผ้าได้อีกด้วย มีความโปร่งใส และเมื่อสกรีนเสร็จ หากลองจับดู จะพบว่าเนื้อนั้นเรียบเนียนจนเหมือนกับว่าสีนั้นรวมกันเป็นส่วนเดียวกันกับเส้นใยผ้าไปด้วย

**สีสกรีนเสื้อแบบสีลอย**

เนื้อสีประเภทนี้จะมีความละเอียดน้อยกว่าสีจม แต่เมื่อสกรีนแล้วจะพบว่าเนื้อสีนั้นจะมีความหนามากกว่าแบบสีจม สีประเภทนี้มีความทึบแสง เหมาะที่จะไปสกรีนลงบนเสื้อสีเข้มๆ

**สีสกรีนเสื้อแบบสียาง**

สีชนิดนี้มีสรรพคุณเหมือนกับยางยืดนั่นก็คือ มีความยืดหยุ่นสูง มีความเงา  เมื่อลองดึงผ้าที่สกรีนนั้น จะเห็นว่าเนื้อสีที่สกรีนนั้นยืดออกด้วย และยังมีความสามารถในการเกาะบนเนื้อผ้าที่ดีเหมือนกับสีลอย

**สีสกรีนเสื้อแบบสีนูน**

สีชนิดนี้ เกิดจากการนำสีไปอบด้วยความร้อนสูง และจะทำให้เกิดสีที่มีลักษณะนูนเป็น 3 มิติ

**สีพลาสติซอล**

สีประเภทนี้จะอาศัยน้ำมันเป็นตัวทำละลาย ซึ่งสีพลาสติซอล มีส่วนประกอบมาจาก PVC และ Plasticizer สีประเภทนี้มีการทำปฏิกิริยากับความร้อน จึงทำให้สามารถนำไปเคลือบบนวัตถุต่างๆได้ นั่นจึงเป็นเหตุที่ทำให้สีชนิดนี้นิยมนำไปสกรีนเสื้อผ้าได้บนผ้าหลายๆชนิด หรือวัตถุต่างๆ เยื้อสีมีความเงางาม และสดใส ที่สำคัญคือมีความหนาของลวดลายที่เคลือบ เนื้อสีของสีประเภทนี้ เมื่อนำไปสกรีน จะแห้งเมื่อเก็บไว้ในอุณหภูมิประมาณ 130 – 160 องศา

แค่นี้เพื่อนๆคงจะสามารถจำแนกชนิดของสีสกรีนได้แล้วใช่มั้ยครับ ก็ขอให้เพื่อนๆลองศึกษาและลองเลือกดุว่าอยากจะใช้สีประเภทไหนในการทำสกรีนเสื้อนะครับ